бр.06-355-202/18-III

На основу члана 146. у вези са чланом 159. став 1. и чланом 167. став 1. Закона о општем управном поступку („Службени гласник РС“, бр.18/2016) , члана 57. Статута општине Гаџин Хан („Службени лист града Ниша“, бр.63/08, 31/11, 46/12 и 36/13), члана 3. Одлуке о општинском већу општине Гаџин Хан ( „Службени лист града Ниша“, бр.83/2008 и 79/2017), поступајући по жалби Берислава Илића и Константина Илића из Малог Крчимира број:355-176/18-IV/02 од 27.03.2018. године,

Општинско веће општине Гаџин Хан на својој 94. седници (деведесетчетвртој седници) одржаној дана 22. октобра 2018. године, донело је

 **Р Е Ш Е Њ Е**

**ВРАЋАЈУ СЕ** Општинској управи општине Гаџин Хан списи предмета број:355-176/18-IV/02 ради правилног вођења поступка по жалби Берислава Илића и Константина Илића из Малог Крчимира број:355-176/18-IV/02 од 27.03.2018. године.

**О б р а з л о ж е њ е**

Општинска управа општине Гаџин Хан доставила је дана 28.03.2018. године списе предмета број: 355-176/18-IV/02 Општинском већу општине Гаџин Хан, као другостпеном органу ради одлучивања по жалби Берислава Илића и Константина Илића из Малог Крчимира број:355-176/18-IV/02 од 27.03.2018. године изјављеној против решења Општинске управе Гаџин Хан-Службе за привреду и инспекцијске послове-комуналне иснпекције број.355-176/18-IV/02 од 12.03.2018. године.

Жалба је неуредна јер иста није потписана од стране подносилаца.

Законом о општем управном поступку ( „Службени гласник РС“, бр.18/2016) прописано је:

члан 59:

„ *(1)Поднесак је неуредан ако има недостатке који орган спречавају да поступа по њему, ако није разумљив или ако није потпун. У том случају орган у року од 8 дана од пријема поднеска обавештава подносиоца на који начин да уреди поднесак и то у року који не може бити краћи од 8 дана, уз упозорење на правне последице ако не уреди поднесак у року“.*

члан 159 .

„ *(1)* ***У жалби се мора*** *навести решење које се побија и означити назив органа који га је донео, као и број и датум решења* ***и потпис жалиоца****. Довољно је да жалилац у жалби изложи у ком је погледу незадовцољан решењем али жалбу не мора посебно образложити“.*

члан 167:

„ *(1) Другостепени орган решењем одбацује жалбу која није благовремена, није дозвољена, коју је изјавило неовлашћено лице или која није уређена у року који је орган одредио ( члан 59. став 2. овог закона“.*

Увидом у списе предмета утврђује се да првостепени орган по пријему жалбе није позвао подносиоце да исту уреде како је то прописано чланом 59. став 1. Закона о општем управном поступку.

Имајући у виду да по наведеној жалби није могуће поступати, ради правилног вођења поступка по истој, списи предмета враћају се првпостпеном органу ради поступања у складу са чланом 59. став 1, те упућивања обавештења подносиоцима жалбе да исту уреде на тај начин што ће првостпеном органу у року од 8 (осам) дана од дана пријема обавештења доставити један формални примерак жалбе потписане од стране оба подносиоца, са упозорењем на правне последице ако не уреде жалбу у року, а које се огледају у томе што ће првостпени орган одбацити жалбу као неуредну.

**Поука о правном леку**: Против овог закључка није дозвољена жалба, нити се може покренути управни спор.

ОПШТИНСКО ВЕЋЕ ОПШТИНЕ ГАЏИН ХАН

број:бр.06-355-202/18-III

У Гаџином Хану, дана 22. октобра 2018. године ПРЕДСЕДНИК

 Саша Ђорђевић

|  |  |
| --- | --- |
|  | **ZAKON O PLANIRANJU I IZGRADNJI ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014)** |

|  |  |
| --- | --- |
| ***Rubrika:*** | VIII-5 - Privredne delatnosti/Građevinarstvo, komunalna, stambena delatnost i stambeni odnosi |

|  |  |
| --- | --- |
| ***Nivo dokumenta:*** | Republike Srbije |

|  |  |
| --- | --- |
| ***Glasilo:*** | **Službeni glasnik RS, broj 145/2014 od 29/12/2014** |

|  |  |
| --- | --- |
| ***Vrsta propisa:*** | Zakoni |

|  |  |
| --- | --- |
| ***Propis na snazi:*** | 11/09/2009 -  |

|  |  |
| --- | --- |
| ***Verzija na snazi:*** | 30/12/2014 -  |

|  |  |
| --- | --- |
| ***Početak primene:*** | 01/03/2015, 01/01/2016 |